Southern Bourbon-punsj
Australsk punsjebolle
**Punsj** (fra engelsk *punch*) er en blandet selskapsdrikk som kan være enten alkoholfri eller alkoholholdig, sammen med andre ingredienser, som frukt eller fruktjuice. Punsj blir gjerne servert i en vid bolle, da kalt en punsjbolle, og har gjerne lavere alkoholinnhold enn annen cocktail.

Drikken ble innført til England fra Det indiske subkontinent av ansatte i Det britiske ostindiske kompani på 1600-tallet. I skandinaviske land fikk punsj særlig betydning som selskapsdrikk. Denne ble gjerne blandet hjemme og servert varm. Senere har en også fått fabrikkframstilt punsj som gjerne kan drikkes kald. Ordet finnes således i flere sammensetninger; eggepunsj, ispunsj, melkepunsj, med mere.

Etymologi
---------

Den opprinnelige drinken på det indiske subkontinentet ble kalt *paantsch*. Ordet punsj har siden 1600-tallet vært forstått som et lånord fra hindi पाँच (*pāñć*), som betyr «fem», ettersom drikken ofte ble laget med fem ingredienser: arak (alkohol), sukker, juice fra enten en lime eller en sitron, vann og krydder. Det er vanskeligheter med denne forklaringen. Det hinduiske *panch* synes ikke å finnes direkte i forståelse av drikken punsj, men benyttet ofte i komposisjonen av ulike blandinger av fem ting uavhengig av fruktdrikker. Isteden er en mulig forbindelse til det engelske ordet *puncheon*, som var en volumetrisk beskrivelse av fat i visse størrelser som ble brukt til å transportere alkohol på skip.

Historie
--------

Alkoholfri punsj
### Europa

Drikken ble innført til og gjort kjent i England fra Det indiske subkontinent av ansatte i Det britiske ostindiske kompani i tiden rundt 1630-tallet, og derfra ble den kjent i andre europeiske land under den engelske betegnelsen på slutten av 1600-tallet. Når den serveres i et fellesskap, som regel i en punsjbolle, forventes drinken å ha et lavere alkoholinnhold enn en typisk cocktail.

### USA

Begrepet «punch» oppfattes annerledes i USA der føderale forskrifter benytter ordet til å beskrive kommersielle drikkevarer som *ikke* inneholder frukt eller fruktjuice. Begrepet brukes isteden til å merke drikker med kunstig smak, med eller uten naturlige smakstilsetninger, som ikke inneholder fruktjuice eller konsentrat i betydelige mengder. Dermed kan et produkt merket som *«fruit punch*» ikke inneholde fruktingredienser i det hele tatt.

Se også
-------

* Sangria

Referanser
----------

1. ↑  «punsj», *NAOB*
2. ↑  «Punch», *Dictionary.com*
3. ↑  «Surprising history of punch», *History.com*
4. ↑   Edwards, Graham; Edwards Sue (1988): *The Language of Drink*, Alan Sutton Publishing.
5. ↑  «eggepunsj»; «ispunsj»; «melkepunsj», *NAOB*
6. 1 2 3  «punch (n.2)», *Online Etymology Dictionary*
7. ↑  Kemmer, Suzanne : «Words in English: Loanwords», *Rice University*
8. ↑  «puncheon (n.1)», *Online Etymology Dictionary*
9. ↑  «The History of Punch», *Diffordsguide.com*
10. ↑   «A Vintage Cocktail That Packs A Punch», *NPR*, 30. desember 2010, med 3 årgangsoppskrifter
11. ↑  A Food Labeling Guide (PDF), *Food and Drug Administration*

Litteratur
----------

* Cross, Robert (1996): *The Classic 1000 Cocktails*, London : Foulsham, ISBN 0-572-02161-5.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |